Egpaar op kleinhoewe oorval(Argieffoto: Miguel Roberts/AP) ŉ Man is twee keer geskiet en sy vrou met ŉ breekyster aangerand in ŉ aanval op ŉ kleinhoewe in die noorde van Pretoria. Die voorval het verlede Vrydag in die vroeë oggendure plaasgevind. Ian Cameron, hoof van gemeenskapsveiligheid by AfriForum, het gesê die rower/s het ŉ venster gebreek en só in die huis ingekom. Die man is in die hand geskiet en deur ŉ tweede skoot skraps in die bors getref. Die egpaar het eers ure later by plaaswerkers op ŉ aangrensende kleinhoewe om hulp gaan aanklop. #FarmAttack 3/1/2020: Strydfontein, Gauteng. Couple was attacked on their smallholding. Male victim was shot twice, in his hand and chest. Female victim assaulted with a crowbar. Male victim taken to hospital. Phones and household items stolen. pic.twitter.com/b7iISvuG6z — Ian Cameron (@IanCameron23) January 10, 2020 Die man is na ŉ hospitaal geneem, waar hy na verneem word ŉ operasie aan sy hand moes ondergaan. Die boosdoeners het met selfone en ander huishoudelike items gevlug. Maroela Media het ŉ navraag aan die polisie gerig en wag op terugvoer.